ຜູ້ນຳຍີ່ປຸ່ນແລະຈີນພົບປະກັນ
ຜູ້ນຳຂອງຍີ່ປຸ່ນແລະຈີນ ຈະພົບປະກັນ ທີ່ນະຄອນຫຼວງຮ່າໂນ່ຍ ເພື່ອປັບປຸງ ຄວາມສຳພັນ
ສື່ມວນຊົນຂອງຍີ່ປຸ່ນລາຍງານວ່າ ນາຍົກລັດຖະມົນຕີຂອງ ຍີ່ປຸ່ນແລະຈີນ ຈະພົບປະກັນຢູ່ຂ້າງນອກ ຂອງກອງປະຊຸມ ສຸດຍອດອາຊ່ຽນ ທີ່ຫວຽດນາມໃນວັນສຸກມື້ນີ້ເພື່ອສົນທະ ນາຫາລື ກ່ຽວກັບການຊອກຫາຊ່ອງທາງ ຫຼຸດຜ່ອນຄວາມ ເຄັ່ງຕຶງທີ່ໄດ້ເພີ່ມທະວີຂຶ້ນ ໃນໄລຍະສອງສາມເດືອນຜ່ານ ມານີ້ ລັດຖະມົນຕີການຕ່າງປະເທດຂອງປະເທດທັງສອງໄດ້ພົບ ປະກັນໃນຕອນເຊົ້າມື້ນີ້ ກ່ອນການເຈລະຈາຫາລືທີ່ຄາດວ່າ ຈະມີຂຶ້ນ ລະຫວ່າງນາຍົກລັດຖະມົນຕີຍີ່ປຸ່ນທ່ານ Naoto Kan ແລະນາຍົກລັດຖະມົນຕີຈີນ ທ່ານ Wen Jiabao ຄວາມສຳພັນລະຫວ່າງປະເທດທັງສອງ ໄດ້ຊຸດໂຊມລົງ ຫຼັງຈາກຍີ່ປຸ່ນໄດ້ຈັບກັບຕັນເຮືອປະມົງຈີນ ທີ່ໄດ້ແລ່ນຕຳ ເຮືອລາດຕະເວນຂອງໜ່ວຍຍາມຝັ່ງຍີ່ປຸ່ນ 2 ລຳໃນ ເດືອນກັນຍາຜ່ານມາ ຈີນໄດ້ສະແດງປະຕິກິລິຍາຕອບໂຕ້ຢ່າງແຂງຂັນຕໍ່ການຈັບກຸມກັບຕັນເຮືອປະມົງດັ່ງກ່າວ ແລະປະເທດທັງສອງ ໄດ້ຕັດຂາດການຕິດຕໍ່ໃນລະດັບສູງ ຄວາມຮັກຊາດຢ່າງແຮງກ້າ ພວມຟົດເດືອດຢູ່ໃນປະເທດຍີ່ປຸ່ນແລະຈີນແລະໄດ້ມີການໂຮມ ຊຸມນຸມປະທ້ວງ ຂະໜາດໃຫຍ່ຂຶ້ນຢູ່ໃນປະເທດທັງສອງ